Στον Καναδά, ο τελευταίος γύρος του Φερστάπεν στον δεύτερο γύρο των κατατακτηρίων απετράπη από μια κόκκινη σημαία, η οποία προκλίθηκε από ένα ατύχημα εκ μέρους του Kevin Magnussen. Αυτό οδήγησε τον Φερστάπεν να καταταχθεί 11ος και να ξεκινήσει τον αγώνα από την 9η θέση. Αργότερα στον αγώνα, κατάφερε να αναπληρώσει το χαμένο έδαφος και να κατακτήσει την 5η θέση. Στην Γαλλία ξεκίνησε και τερμάτησε στην 4η θέση. Στην Αυστρία ο Φερστάπεν ξεκίνησε 2ος αλλά μετά από μια άσχημη εκκίνηση, έπεσε στην 8η θέση. Μετά από μια δυνατή πίεση, ανέβηκε στην 2η θέση πρωτού προσπεράσει με αμφιλεγόμενο τρόπο την Ferrari του Charles Leclerc για την πρώτη θέση με τρεις γύρους να μένουν. Αυτό αποτέλεσε την πρώτη νίκη για ομάδα με κινητήρες Honda από το Ουγγρικό Γκραν Πρι του 2006. Στην Βρετανία, ο Φερστάπεν, βρισκόμενος στην 3η θέση, κτυπήθηκε από τον Sebastian Vettel και βρέθηκε στην αμμοπαγίδα. Ο Φερστάπεν κατάφερε να συνεχίσει στον αγώνα και να περάσει την γραμμή στην 5η θέση.